D เตือนผู้ถือหน่วย “D-W1” ยื่นใช้สิทธิแปลงสภาพ 3.33 บ. คาดรับเงิน 160 ลบ.
D เตือนผู้ถือหน่วย “D-W1” แจ้งความจำนงแปลงสภาพครั้งสุดท้าย 17 ก.พ.-3 มี.ค.นี้ ก่อนใช้สิทธิวันที่ 4 มี.ค.65  อัตราการใช้สิทธิ 1 หน่วย ต่อ 1.20 หุ้นสามัญ  ที่ราคา 3.3333 บ. คาดได้รับเงิน 160 ลบ. เตรียมใช้คืนเงินกู้-เป็นเงินทุนหมุนเวียน
D เตือนผู้ถือหน่วย “D-W1” แจ้งความจำนงแปลงสภาพครั้งสุดท้าย 17 ก.พ.-3 มี.ค.นี้ อัตราใช้สิทธิ 1:1.20 ที่ราคา 3.3333 บ. คาดได้รับเงิน 160 ลบ.
6 ม.ค. 2565

ทพ.พรศักดิ์ ตันตาปกุล ประธานเจ้าหน้าที่บริหาร บริษัท เดนทัล คอร์ปอเรชั่น จำกัด (มหาชน) หรือ D เปิดเผยว่า  บริษัทได้กำหนดการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญของบริษัท (วอร์แรนต์) ชุดที่ 1  หรือ D-W1 ครั้งสุดท้ายในวันที่ 4 มี.ค. 2565  โดยบริษัทได้เตรียมเปิดให้ผู้ถือหน่วยแจ้งความจำนงการใช้สิทธิแปลงสภาพระหว่างวันที่ 17 ก.พ. – 3 มี.ค. 2565  ทั้งนี้บริษัทกำหนดปิดสมุดทะเบียนเพื่อพักการโอนใบสำคัญแสดงสิทธิระหว่าง วันที่ 11 ก.พ.- 4 มี.ค. 2565   ขึ้นเครื่องหมาย SP ในระหว่างวันที่ 9 ก.พ.- 4 มี.ค. 2565  และ D-W1 จะพ้นสภาพเป็นหลักทรัพย์จดทะเบียน ตั้งแต่วันที่ 5 มี.ค. 2565
ทั้งนี้บริษัทได้กำหนดอัตราการใช้สิทธิแปลงสภาพใบสำคัญแสดงสิทธิซื้อหุ้นสามัญเพิ่มทุน (วอร์แรนต์) D-W1  สัดส่วน 1 หน่วยวอร์แรนต์  ต่อ 1.20 หุ้นสามัญ  ราคาในการใช้สิทธิซื้อหุ้นสามัญ  3.3333 บาทต่อหุ้น  ซึ่งหากนักลงทุนมีการใช้สิทธิแปลงสภาพครบ บริษัทคาดว่าจะได้เงินจากการใช้สิทธิและการแปลงสภาพประมาณ 160 ล้านบาท
สำหรับเงินที่ได้รับจากการใช้สิทธิซื้อหุ้น  บริษัทจะใช้เพื่อชำระเงินกู้ธนาคาร จำนวน 120 ล้านบาทเพื่อประหยัดต้นทุนทางการเงินและเพิ่มกำไรสุทธิ ส่วนที่เหลืออีกประมาณ 40 ล้านบาท นำไปใช้เป็นเงินทุนหมุนเวียน  เพื่อเสริมความแข็งแกร่งของธุรกิจ  และเพื่อรองรับการขยายธุรกิจเพิ่มเติมในอนาคต โดยบริษัทประเมินว่าในปี 65 ความต้องการใช้บริการทันตกรรมในประเทศเริ่มฟื้นตัวอย่างมีนัยสำคัญ เนื่องจากได้รับอานิสงส์จากความต้องการใช้บริการสะสมจากช่วงก่อนหน้านี้ที่มีการล็อกดาวน์เป็นเวลา 1 ปี  นอกจากนี้สภาพสังคมในปัจจุบันได้ให้ความสำคัญกับการบริการทันตกรรมเพื่อความงาม